เลขาฯ กพฐ.มอบ 3 แนวทางให้ผู้อำนวยการเขตพื้นที่การศึกษาทั่วประเทศรับมือผลกระทบการเลื่อนสอบ GAT/PAT
นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ตามที่มีประกาศกระทรวงศึกษาธิการ เรื่อง ให้สถานศึกษาจัดการเรียนการสอนตามปกติ สอดคล้องกับการเลื่อนการทดสอบวิชาความถนัดทั่วไปและการทดสอบความถนัดทางวิชาการและวิชาชีพ หรือ GAT/PAT ประจำปีการศึกษา 2562 ในวันที่ 23 - 26 กุมภาพันธ์ นั้น ได้แจ้งให้ผู้อำนวยการเขตพื้นที่การศึกษา เตรียมรับมือการเตรียมการจากผลกระทบจากเลื่อนสอบ GAT/PAT ของนักเรียนในกรณีที่จองตั๋วเครื่องบิน และจองที่พักโรงแรม ซึ่งอาจจะทำให้เสียค่าใช้จ่ายเพิ่มขึ้น แต่อาจมีจำนวนน้อยเพราะมีศูนย์สอบอยู่ทั่วประเทศ         อย่างไรก็ตาม คณะกรรมการการศึกษาขั้นพื้นฐาน (สพฐ.) ขอความร่วมมือให้ผู้อำนวยการเขตพื้นที่การศึกษา อำนวยความสะดวก เพื่อให้เกิดความสบายใจและไม่กระทบกับนักเรียนและผู้ปกครองนักเรียน โดยมี 3 แนวทาง คือ ให้สำนักงานเขตพื้นที่ศึกษามัธยมศึกษา (สพม.) ทุกเขตทั่วประเทศ เปิดศูนย์ช่วยเหลือนักเรียนที่ได้รับผลกระทบจากการเลื่อนสอบ โดยให้มีหน้าที่ รับเรื่องที่เสนอ และหาทางช่วยเหลือ กรณีที่ไม่สามารถดำเนินการได้ ให้รายงานมายัง เลขาธิการ กพฐ. โดยตรง ผู้อำนวยการโรงเรียน ประสานเขตพื้นที่ ที่ฯ เป็นสนามสอบ เจรจาต่อรองกับโรงแรม และ กรณีที่ไม่สามารถดำเนินการข้อ 2 ได้ มอบให้ เขตพื้นที่ฯ จัดหาโรงเรียนเป็นที่พักนอนให้แก่นักเรียน